Reliance Jio को पिछले सप्ताह दो साल पूरे हो गए। दूसरी सालगिराह के मौके पर जियो ने ग्राहकों को कई सौगातें दी। जैसे कि सबसे पहले कंपनी ने पांच दिनों के लिए प्रतिदिन 2 जीबी डेटा, Cadbury Dairy Milk चॉकलेट के साथ 1 जीबी मुफ्त डेटा दिया था। अब कंपनी PhonePe के जरिए 300 रुपये या उससे ज्यादा के रीचार्ज पर 50 रुपये का कैशबैक दे रही है। कंपनी की और से पहले मिले 50 रुपये के वाउचर का इस्तेमाल करने और 50 रुपये का कैशबैक मिलने के बाद रीचार्ज पैक आपको 100 रुपये तक सस्ता पड़ेगा।